
1. VISPĀRĪGĀ INFORMĀCIJA

1.1. Iepirkuma nosaukums:
Divu jaunu automašīnu piegāde.

1.2. CPV kods: CPV kods: 34110000-1 (vieglie automobiļi).
1.3. Iepirkuma identifikācijas numurs: AN 2026/26.
1.4. Pasūtītājs:
· Pasūtītājs: Sabiedrība ar ierobežotu atbildību “AIZPUTES NAMI” (turpmāk – Pasūtītājs).

· Reģistrācijas Nr. 42103002652.
· Juridiskā adrese: Atmodas iela 31, Aizpute, Dienvidkurzemes novads.
· Kontaktpersona iepirkuma priekšmeta jautājumos: Sabiedrības ar ierobežotu atbildību “AIZPUTES NAMI” ūdensapgādes struktūrvienību vadītāja Maija Petrova tālr.: +371 28661957, e-pasta adrese: info@aizputesnami.lv; tehniskā direktore Vēsma Martuzāne tālr.: +371 29183233. e-pasta adrese: info@aizputesnami.lv;
· Kontaktpersona jautājumos par iepirkuma dokumentāciju: Lana Kviese, tālr. +371 29380080, e-pasta adrese: info@aizputesnami.lv

1.4.1. Iepirkumu organizē: Sabiedrības ar ierobežotu atbildību “AIZPUTES NAMI” Iepirkumu komisija (turpmāk – Komisija). Komisijas sastāvs noteikts ar SIA „AIZPUTES NAMI” 2026. gada 1. jūnija rīkojumu Nr.ORG-11 „Par iepirkumu komisijas sastāva apstiprināšanu”.
1.4.2. Iepirkuma procedūras veids – “mazais iepirkums”, pamatojoties uz Publisko iepirkumu likuma (turpmāk – PIL) 9.pantu.
1.4.3. Pretendents: Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.

1.5. Līguma darbības termiņš un nosacījumi.

1.5.1. Līguma darbības vieta – atbilstoši tehniskajai specifikācijai un līguma nosacījumiem.
1.5.2. Līguma izpildes laiks – līguma priekšmeta piegāde ne vairāk kā 40 (četrdesmit) dienas saskaņā ar Pretendenta piedāvājumu no līguma noslēgšanas.
1.6. Piedāvājuma iesniegšana un atvēršana, datums, laiks un kārtība:
1.6.1. Piedāvājumi jāiesniedz EIS e-konkursu apakšsistēmā https://www.eis.gov.lv/EKEIS/Procurement/Documents/178629 līdz Iepirkumu uzraudzības biroja Publikāciju vadības sistēmā un EIS e-konkursu apakšsistēmā norādītajam piedāvājumu iesniegšanas termiņam.
1.6.2. Piedāvājumi tiks atvērti EIS e-konkursu apakšsistēmā https://www.eis.gov.lv/EKEIS/Procurement/Documents/178629 noteiktajā termiņā, ievērojot normatīvajos aktos noteikto kārtību.
1.6.3. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
1.6.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
1.6.5. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai vai šajā laikā piedāvājums ir jāatšifrē pašam pretendentam.
1.6.6. Pēc atvēršanas sanāksmes beigām EIS e-konkursu apakšsistēmā pretendentiem būs pieejams sistēmā izveidots pretendentu un to iesniegto piedāvājumu cenu apkopojums.
1.6.7. Piedāvājumu atvēršana tiek uzsākta EIS Pasūtītāja pircēja profilā, ne ātrāk, kā 4 (četras) stundas pēc piedāvājuma iesniegšanas termiņa beigām.

1.7. Prasības piedāvājuma iesniegšanai un noformējumam
1.7.1. Piedāvājums jāiesniedz elektroniski e-konkursu apakšsistēmā, ievērojot šādas pretendenta izvēles iespējas:
1.7.1.1. Izmantojot e-konkursu apakšsistēmas piedāvātos rīkus, aizpildot pie attiecīgās prasības izveidotās formas.
1.7.1.2. Elektroniski aizpildāmos dokumentus elektroniski sagatavojot ārpus e-konkursu apakšsistēmas un augšupielādējot sistēmas attiecīgajās vietnēs aizpildītas formas PDF, Word, Excel vai ODF formātā, t.sk. ar formā integrētajiem failiem. Pretendents ir atbildīgs par sagatavoto un pievienoto dokumentu atvēršanas un nolasīšanas iespējām.
1.7.1.3. Elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).
1.7.2. Sagatavojot piedāvājumu, pretendentam ir jāievēro, ka:
1.7.2.1. Pieteikuma vēstules forma, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
1.7.2.2. Pretendents pēc saviem ieskatiem ir tiesīgs iesniegt piedāvājumu gan parakstot ar piedāvāto sistēmas parakstu, gan parakstot ar drošu elektronisko parakstu.
1.7.2.3. Ja pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai piegādātāju apvienības pilnvarotajai personai, pievienojot atbilstošu pilnvaru.
1.7.2.4. Piedāvājums jāsagatavo tā, lai pievienotās datnes nebūtu bojātas, neatbilstoši modificētas vai kļūdaini šifrētas, nekādā veidā netiktu apdraudēta e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja datne ir šifrēta, un paredzētajā laikā datne nav atšifrēta, pretendents tiek izslēgts no dalības iepirkumā.
1.7.3. Piedāvājuma dokumentiem ir jābūt latviešu valodā. Ja tiek pievienoti dokumenti, kas izsniegti citā valodā, jāpievieno pretendenta apliecināts tulkojums latviešu valodā. Pretendents apliecina tulkojuma pareizību atbilstoši normatīvo aktu prasībām. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.

1.7.4. Piedāvājumā dokumentu noformējumam ir jāatbilst Dokumentu juridiskā spēka likumā, Dokumentu izstrādāšanas un noformēšanas kārtības un Elektronisko dokumentu likumā noteiktajām prasībām.
1.7.5. Piedāvājumā jānorāda, vai attiecībā uz piedāvājumu vai atsevišķām tā daļām nepieciešams ievērot komercnoslēpumu. Piedāvājuma lapām, kas satur šāda rakstura informāciju, jābūt marķētām ar atzīmi „KONFIDENCIĀLI”.

1.7.6. Ārvalsts valsts vai pašvaldību iestāžu izdoto dokumentu īstuma apliecināšanu nosaka vairākas konvencijas un starpvalstu līgumi, kā arī Dokumentu legalizācijas likums un Publisku dokumentu legalizācijas noteikumi.
1.8. Informācijas sniegšana par iepirkumu
1.8.1. Ar nolikumu un tā pielikumiem var iepazīties e-konkursu apakšsistēmā https://www.eis.gov.lv/EKEIS/Procurement/Documents/178629. 
1.8.2. Informācijas apmaiņa starp iepirkumu Komisiju un iespējamajiem pretendentiem notiek elektroniski. Visu informāciju par iepirkuma norisi, kā arī atbildes uz pretendentu jautājumiem Komisija sniedz rakstiski. Papildu informācijas pieprasījumi ir jāiesniedz e-konkursu apakšsistēmā.

1.8.3. Ja Pretendents ir laikus pieprasījis papildu informāciju par iepirkuma nolikumā iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām. Komisijas sagatavotā papildu informācija tiks ievietota e-konkursu apakšsistēmā. Pretendentu pienākums ir pastāvīgi sekot e-konkursu apakšsistēmā publicētajai informācijai.

1.9. Cita vispārēja informācija
1.9.1. Iepirkuma mērķis ir izvēlēties pretendentu, kurš atbilst nolikumā izvirzītajām atlases prasībām, kura tehniskais un finanšu piedāvājums atbilst nolikuma prasībām, un kura piedāvājums ir ar zemāko cenu.
1.9.2. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un Komisija neuzņemas nekādas saistības par šīm izmaksām neatkarīgi no iepirkuma rezultāta.

1.9.3. Par jebkuru piedāvājuma informāciju, kas ir komercnoslēpums vai konfidenciāla informācija, jābūt īpašai norādei.
1.9.4. Pasūtītājs informē, ka transportlīdzekļu iegādei plānots izmantot operatīvo līzingu.
1.9.5. Operatīvā līzinga pakalpojuma sniedzējs tiks izvēlēts ārpus šīs iepirkuma procedūras, un operatīvā līzinga pakalpojums nav šī iepirkuma priekšmets.
1.10. Piedāvājuma nodrošinājums – nav nepieciešams.
2. INFORMĀCIJA PAR IEPIRKUMA PRIEKŠMETU
2.1. Iepirkuma priekšmets ir divu jaunu automašīnu piegāde atbilstoši tehniskajā specifikācijā noteiktajām prasībām (7. pielikums).
2.2. CVP kods: CPV kods: 34110000-1 (vieglie automobiļi).
2.3. Pretendents iesniedzot piedāvājumu iesniedz 1 (vienu) piedāvājuma oriģinālu. Pretendents nevar iesniegt piedāvājumu variantus.
2.4. Piedāvājuma vērtēšanas kritērijs – zemākā cena. 
3. PRETENTENTU IZSLĒGŠANAS NOTEIKUMI

3.1. Komisija izslēdz pretendentu no dalības iepirkumā jebkurā no PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem izslēgšanas gadījumiem.

3.2. Lai pārbaudītu, vai pretendents nav izslēdzams no dalības iepirkumā, Pasūtītājs rīkojas atbilstoši PIL 42.panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot PIL 43.panta noteikumus.
3.3. Nolikuma 3.1. un 3.2.punktā minētie izslēgšanas nosacījumi attiecas uz visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība), personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām un apakšuzņēmējiem, kuru sniedzamo pakalpojumu vērtība ir vismaz 10000,00 EUR (desmit tūkstoši euro).

3.4. Komisija, vērtējot iesniegtos piedāvājums, piemēros Starptautisko un Latvijas Republikas nacionālo sankciju likuma 11.1panta pirmās un otrās daļas noteikumus.

3.5. Pretendentu atlases prasības ir obligātas visiem pretendentiem, kas vēlas piedalīties iepirkumā un iegūt tiesības slēgt līgumu.

3.6. Komisija ir tiesīga pretendentu kvalifikācijas un piedāvājuma atbilstības pārbaudi veikt tikai tam pretendentam, kuram būtu piešķiramas līguma slēgšanas tiesības. Komisija, lai gūtu pārliecību, ka izraudzītajam pretendentam būtu piešķiramas līguma slēgšanas tiesības, pirms tam attiecībā uz visiem piedāvājumiem pārbauda aritmētisko kļūdu neesamību. 

4. PRASĪBAS PRETENDENTU KVALIFIKĀCIJAI (ATLASEI) UN IESNIEDZAMIE DOKUMENTI

4.1. Pretendentu atlases prasības ir obligātas visiem pretendentiem, kas vēlas piedalīties iepirkumā un iegūt tiesības slēgt iepirkuma līgumu. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu, pretendents visā pilnībā pieņem un ir gatavs pildīt visas nolikumā ietvertās prasības un noteikumus, kā arī apliecina, ka piedāvājums ir sagatavots individuāli un nav saskaņots ar konkurentiem.
	4.2. Pretendenta kvalifikācijas (atlases) prasības:
	Pretendentam jāiesniedz šādi dokumenti:

	4.2.1. Pieteikums, kurā pretendents apliecina savu dalību konkursā.
	Iesniedzams pieteikums par piedalīšanos konkursā saskaņā ar veidlapu (1.pielikums).

	4.2.2. Pretendents (ja Piedāvājumu iesniedz piegādātāju apvienība, tad šī prasība attiecināma uz katru piegādātāju apvienības dalībnieku; ja Piedāvājumu iesniedz personālsabiedrība, tad šī prasība attiecināma uz katru personālsabiedrības biedru), tā norādītie apakšuzņēmēji, un norādītās personas, uz kuru iespējām Pretendents balstās, spēkā esošajos normatīvajos aktos noteiktajos gadījumos un kārtībā ir reģistrēti Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.
	Pretendentu (piegādātāju apvienības dalībnieku, personālsabiedrības, personālsabiedrības biedru), tā norādīto apakšuzņēmēju, kurus Pretendents plāno piesaistīt Iepirkuma līguma izpildē, un norādīto personu, uz kuru iespējām Pretendents balstās, un kas reģistrēti Latvijas Republikas Uzņēmumu reģistra Komercreģistrā, reģistrācijas faktu Iepirkuma komisija pārbauda Uzņēmumu reģistra mājaslapā. Pretendentiem (piegādātāju apvienības dalībniekiem, personālsabiedrībai, personālsabiedrības biedriem), tā norādītiem apakšuzņēmējiem, kurus Pretendents plāno piesaistīt Iepirkuma līguma izpildē, un norādītajām personām, uz kuru iespējām Pretendents balstās, un kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu) tad iesniedz informāciju par reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu), vai norāda precīzu iestādes mājaslapas adresi, kur attiecīgu informāciju var pārbaudīt.

	4.2.4. Pretendents var balstīties uz citu personu saimnieciskajām un finansiālajām iespējām, tehniskajām un profesionālajām spējām, ja tas ir nepieciešams Iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents iesniedz informāciju par personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, un pierāda Pasūtītājam, ka viņa rīcībā būs nepieciešamie resursi, iesniedzot apliecinājumu vai vienošanos par sadarbību Iepirkuma līguma izpildē. Iesniegtajiem pierādījumiem (dokumentiem) par sadarbību un resursu nodošanu jābūt pietiekamiem, lai pierādītu Pasūtītājam Pretendenta spēju izpildīt Iepirkuma līgumu, kā arī to, ka visā līguma izpildes laikā Pretendents faktiski izmantos tās personas resursus, uz kuras iespējām tas balstās savas kvalifikācijas pierādīšanai.

Pretendentam un personai, uz kuras saimnieciskajām un finansiālajām iespējām tas balstās, ir jāuzņemas solidāra atbildība par Iepirkuma līguma izpildi.

Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	Informācija par personu, uz kuras iespējām balstās, (noformēts atbilstoši nolikuma 4.pielikumā ietvertajai formai) un pierādījumi (dokumenti) par sadarbību un resursu nodošanu, piemēram, personas, uz kuras iespējām balstās, apliecinājums (noformēts atbilstoši nolikuma 5.pielikumā ietvertajai formai) vai vienošanos par sadarbību konkrētā Iepirkuma līguma izpildē.

	4.2.5. Ja Iepirkuma Līguma izpildē Pretendents plāno iesaistīt apakšuzņēmēju, apakšuzņēmējs ir apliecinājis gatavību iesaistīties Līguma izpildē.


	1)Pretendentam (Nolikuma 3.pielikumā) jānorāda visi apakšuzņēmēji, kuriem nododamā Līguma vērtība ir vismaz 10 000 EUR un katram šādam apakšuzņēmējam izpildei nododamās Līguma daļas aprakstu. 

Apakšuzņēmējam nododamo Līguma vērtību nosaka, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. 

2) Pievieno apakšuzņēmēja apliecinājumu (3.pielikums) par piedalīšanos Iepirkumā un nododamās Līguma daļas izpildi.

	4.2.6. Pretendenta veikto līdzvērtīgo piegāžu saraksts par pretendenta pēdējos 3 (trīs) gados un līdz piedāvājuma iesniegšanas brīdim, veiktajām piegādēm atbilstoši Tehniskai specifikācijai (vismaz divas piegādes).
	Iesniedzams apliecinājums par pretendenta pieredzi (6.pielikums).
Iepirkuma komisijai ir tiesības pārbaudīt pretendenta sniegto ziņu patiesumu.

	4.3.Tehniskais piedāvājums

	4.3.1. Pretendenta tehniskais piedāvājums atbilstoši Nolikuma tehniskajai specifikācijai.
	Saskaņā ar nolikuma 5.punkta un 7.pielikuma prasībām.

	4.3.2. Pretendentam, iesniedzot piedāvājumu ir jāiesniedz tādi dokumenti, lai pasūtītājs varētu pārliecināties par tehniskajā piedāvājumā (iepirkuma nolikuma 7.pielikums) sniegtās informācijas atbilstību faktiski piedāvātajai precei un ražotāja tehniskajām specifikācijām. Piedāvājumā jāpievieno preces apraksts, fotogrāfijas, instrukcijas un cita informācija, kas ir būtiska, lai noteiktu piedāvātā automašinas atbilstību tehniskajām specifikācijām.
	Uz Pretendenta noformētām veidlapām.

	4.4.Finanšu piedāvājums.

	4.4.1. Pretendenta finanšu piedāvājums atbilstoši Nolikumam.
	Finanšu piedāvājumu sagatavo atbilstoši 8. pielikumā dotajam paraugam un Nolikuma 6. punktam.



4.5. Pretendents un tā speciālisti komunicē latviešu valodā vai Pretendents nodrošina tulka pieaicināšanu par saviem līdzekļiem. 
5. TEHNISKAIS PIEDĀVĀJUMS
5.1. Tehnisko piedāvājumu Pretendents sagatavo atbilstoši Nolikuma 7. pielikumā izvirzītajām prasībām.

5.2. Pretendentam piedāvājumā jānorāda paredzamais piedāvātās preces piegādes laiks, skaitot no līguma noslēgšanas dienas.

5.3. Pretendentam, iesniedzot piedāvājumu ir jāiesniedz tādi dokumenti, lai pasūtītājs varētu pārliecināties par tehniskajā piedāvājumā (iepirkuma nolikuma 7. pielikums) sniegtās informācijas atbilstību faktiski piedāvātajai precei un ražotāja tehniskajām specifikācijām. Piedāvājumā jāpievieno preces apraksts, fotogrāfijas, instrukcijas un cita informācija, kas ir būtiska, lai noteiktu piedāvātā automašīnas atbilstību tehniskajām specifikācijām.

5.4. Lai Pasūtītājs pārliecinātos par tehniskajā piedāvājumā piedāvātās preces atbilstību ražotāja specifikācijām, sagatavojot tehnisko piedāvājumu pretendentam jānorāda, kur tehniskajā piedāvājumā norādītā informācija atrodama pievienotajos dokumentos, kā arī kuram tehniskā piedāvājuma punktam atbilst iesniegtie rasējumi, instrukcijas un cita iesniegtā informācija, ja tāda tiek pievienota.


5.5. Pretendentam jānodrošina vismaz 1 (viens) automašīnas ražotāja autorizēts serviss 40 km rādiusā ap Aizputes pilsētu. Lai to apliecinātu pretendentam ir jāiesniedz ražotāja oficiāls apliecinājums par norādīto servisu autorizāciju vai cits atbilstošs dokuments, kas apliecina pretendenta spējas nodrošināt piedāvātās automašīnas tehnisko apkopi.
6. FINANŠU PIEDĀVĀJUMS
6.1. Finanšu piedāvājumu sagatavo atbilstoši 8. pielikumā dotajam paraugam.

6.2. Finanšu piedāvājumā cena tiek norādītas eiro (EUR) atsevišķi bez pievienotās vērtības nodokļa un ar to. Finanšu piedāvājumā jānorāda cena euro ar diviem cipariem aiz komata.

6.3. Pretendentam cenā ir jāiekļauj visas iespējamās izmaksas, kas saistītas ar automašīnas izgatavošanu, ievešanu Latvijas Republikas teritorijā un piegādi pasūtītājam. Preces cenā iekļauta transportlīdzekļa pirmreizējā reģistrācija uz Pasūtītāja vārda.
6.4. Pasūtītājs pārbaudīs vai pretendentu iesniegtai piedāvājums nav nepamatoti lēts, atbilstoši PIL 53.panta noteiktajām prasībām.
7. PIEDĀVĀJUMU VĒRTĒŠANAS KĀRTĪBA
7.1. Piedāvājumu vērtēšanu Komisija veic slēgtā sēdē. 

7.2. Piedāvājuma noformējuma pārbaude. Komisija izvērtē, vai piedāvājuma dokumenti sagatavoti un noformēti atbilstoši nolikumā norādītajām prasībām. Ja piedāvājuma dokumenti nav noformēti atbilstoši nolikuma prasībām, traucējot izvērtēt piedāvājumu pēc būtības, vai tā radot šaubas par piedāvājuma satura ticamību un vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem pretendentiem pārkāpumu, tad pretendents var tikt izslēgts no turpmākās dalības iepirkumā.

7.3. Pretendentu kvalifikācijas (atlases) pārbaude.

7.3.1. Pretendentu kvalifikācijas pārbaudē Komisija pārbauda pretendenta atbilstību nolikuma 4.punktā noteiktajām prasībām pēc nolikuma noteiktajiem un pretendenta iesniegtajiem dokumentiem.

7.3.2. Ja pretendenta kvalifikācija neatbilst nolikuma 4.punktā noteiktajām prasībām, Komisija lemj par piedāvājuma noraidīšanu.

7.4. Pretendents tiek izslēgts no turpmākās dalības iepirkumā un piedāvājums netiek tālāk izvērtēts, ja Komisija konstatē, ka pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju.

7.5. Tehniskā piedāvājuma atbilstības pārbaude.
7.5.1. Vērtējot tehnisko piedāvājumu, Komisija pārbauda, vai pretendenta iesniegtais tehniskais piedāvājums atbilst nolikuma 7. pielikumā izvirzītājām prasībām.

7.5.2. Ja pretendenta piedāvājums neatbilst Tehniskās specifikācijā 7. pielikumā dotajā sarakstā noteiktajām prasībām, Komisija lemj par piedāvājuma noraidīšanu. 

7.6. Finanšu piedāvājuma atbilstības pārbaude.

7.6.1. Vērtējot finanšu piedāvājumu, Komisija pārbauda, vai pretendenta iesniegtais finanšu piedāvājums atbilst nolikuma 8. pielikumā izvirzītājām prasībām;

7.6.2. Ja Komisija konstatē, ka pretendents ir iesniedzis piedāvājuma cenu, kas ir ievērojami zemāka nekā citu pretendentu piedāvātā cena, Komisija var pārbaudīt, vai iesniegtais piedāvājums nav nepamatoti lēts.

7.6.3. Ja pretendenta finanšu piedāvājums neatbilst nolikumā izvirzītajām prasībām vai finanšu piedāvājums nav iesniegts, Komisija ir noraida piedāvājumu un izslēdz pretendentu no dalības iepirkumā.

7.7. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja pasūtītājs konstatē aritmētiskās kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot piedāvājumu, pasūtītājs ņem vērā labojumus.

7.8. Ja pretendents neatbilst nolikumā izvirzītajām kvalifikācijas prasībām vai pretendenta finanšu vai tehniskais piedāvājums neatbilst nolikumā noteiktajām prasībām, vai, konstatējot, ka ir mainītas tehniskā piedāvājuma/tehniskās specifikācijas veidlapas kritēriji vai mērvienības, tā piedāvājums tiek noraidīts.

7.9. Komisija piešķirs līguma slēgšanas tiesības tam pretendentam, kura piedāvājums būs ar zemāko cenu.
7.10. Komisija noteiks nolikuma prasībām atbilstošu piedāvājumu (ar zemāko cenu, kurš pilnībā atbilst visām iepirkuma nolikumā un tehniskajā specifikācijā noteiktajām prasībām) un pieņems lēmumu par pretendentu, kuram būtu piešķiramas līguma slēgšanas tiesības. 

7.11. Komisija par pretendentu, kuram būtu piešķiramas līguma slēgšanas tiesības izvēlēsies pretendentu, kura piedāvājums būs ar zemāko cenu, starp pretendentiem, kuru piedāvājumi  atbilst visām nolikuma prasībām un piedāvājums nav nepamatoti lēts. 

7.12. Komisija noteiks nolikuma prasībām atbilstošu piedāvājumu un pieņems lēmumu par pretendentu, kuram būtu piešķiramas līguma slēgšanas tiesības. 
7.13. Ja pretendents atsauc vai groza iepirkumam iesniegto piedāvājumu, Komisija pārtrauc pretendenta piedāvājuma turpmāku vērtēšanu un izslēdz pretendentu no dalības iepirkumā.

7.14. Komisija PIL noteiktā kārtībā pārbauda, vai attiecībā uz pretendentu, kuram būtu piešķiramas līguma slēgšanas tiesības, nav iestājušies nolikuma 3.1., 3.2. un 3.4.punktā minētie izslēgšanas nosacījumi, pārbaudi veicot PIL noteiktajā kārtībā, kā arī publiski pieejamajās sankciju datubāzēs.

7.15. Komisija par pretendentu, kuram būtu piešķiramas līguma slēgšanas tiesības izvēlēsies pretendentu, kura piedāvājums būs ar zemāko cenu, starp pretendentiem, kuru piedāvājumi  atbilst visām nolikuma prasībām un piedāvājums nav nepamatoti lēts. 

7.16. Komisija noteiks nolikuma prasībām atbilstošu piedāvājumu un pieņems lēmumu par pretendentu, kuram būtu piešķiramas līguma slēgšanas tiesības, uz kuru neattiecas PIL un Starptautisko un Latvijas Republikas nacionālo sankciju likumā noteiktie pretendentu izslēgšanas nosacījumi.

8. LĒMUMA PIEŅEMŠANA PAR IEPIRKUMA LĪGUMA SLĒGŠANAS TIESĪBU PIEŠĶIRŠANU

8.1. Komisija lemj par iepirkuma līguma slēgšanas tiesību piešķiršanu pretendentam, kuram atbilstoši Komisijas lēmumam būtu piešķiramas iepirkuma līguma slēgšanas tiesības un uz kuru neattiecas nolikuma 3.punktā paredzētie pretendentu izslēgšanas nosacījumi.

8.2. Iepirkuma uzvarētājs, kas ir piegādātāju apvienība, bet nav reģistrēta kā personālsabiedrība, ne vēlāk kā 10 (desmit) darba dienu laikā no dienas, kad saskaņā ar PIL regulējumu, Pasūtītājs ir tiesīgs slēgt iepirkuma līgumu (minēto termiņu var pagarināt, ja Pretendents iesniedz pierādījumus un informāciju tam, ka izveidošanās procesam ir nepieciešams ilgāks laiks), pēc savas izvēles:

8.2.1. reģistrē pilnsabiedrību Latvijas Republikas Uzņēmumu reģistra Komercreģistrā;

8.2.2. noslēdz sabiedrības līgumu. Pasūtītājam jāiesniedz sabiedrības līguma kopiju.

8.2.3. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. 

Šajā punktā noteikto termiņu var pagarināt, ja pretendents iesniedz pasūtītājam informāciju un pierādījumus, tam, ka izveidošanās procesam ir nepieciešams ilgāks laiks.

8.3. Komisija līguma slēgšanas tiesības piešķir pretendentam, kurš atzīts par atbilstošu pretendentu kvalifikācijas pārbaudē, tehniskās specifikācijas, tehniskā un finanšu piedāvājuma atbilstības pārbaudē, un kura piedāvājums ir ar zemāko cenu. 

8.4. Pasūtītājs 3 (trīs) darbdienu laikā pēc lēmuma pieņemšanas dienas par līguma slēgšanas tiesību piešķiršanu, vienlaikus informē visus pretendentus par Komisijas pieņemto lēmumu attiecībā uz iepirkuma līguma slēgšanu, nosūtot informāciju uz pretendenta pieteikumā norādīto elektroniskā pasta adresi. 

8.5. Komisija ir tiesīga lemt par iepirkuma līguma slēgšanas tiesību piešķiršanu nākamajam Pretendentam, kurš piedāvājis zemāko cenu un attiecībā uz kuru nav iestājušies nolikuma 3.punktā minētie izslēgšanas nosacījumi, vai pārtraukt iepirkumu, neizvēloties nevienu piedāvājumu, ja:
8.5.1. Pretendents atsakās slēgt iepirkuma līgumu;

8.5.2. nenoslēdz līgumu 5 (piecu) darba dienu laikā pēc pasūtītāja uzaicinājuma saņemšanas;

8.5.3. nolikumā noteiktajā gadījumā un termiņā atsakās slēgt sabiedrības līgumu, neiesniedz sabiedrības līguma kopiju vai neinformē par personālsabiedrības nodibināšanu;

8.5.4. Pretendents rakstiski paziņo Komisijai par iesniegtā piedāvājuma atsaukšanu.

8.6. Ja iepirkumam nav iesniegti piedāvājumi, iesniegtie piedāvājumi neatbilst nolikuma prasībām, Komisija pieņem lēmumu izbeigt iepirkumu, neizvēloties nevienu piedāvājumu.

9. IEPIRKUMA LĪGUMA NOSLĒGŠANAS KĀRTĪBA

9.1. Pasūtītājs var jebkurā brīdī pārtraukt iepirkumu, ja tam ir objektīvs pamatojums.

9.2. Ja kāds no pretendentiem tiks pasludināts par uzvarētāju iepirkumā, ar to tiks slēgts iepirkuma līgums, ja pasūtītājam budžetā būs pieejami atbilstoši finanšu līdzekļi līguma slēgšanai. Līgums stājas spēkā pēc tā abpusējas parakstīšanas.

9.3. Pasūtītājs slēdz līgumu ar iepirkumā izraudzīto pretendentu, pamatojoties uz iepirkuma nolikumam pievienoto līguma projektu. Par iepirkuma nosacījumiem, kas līguma projektā nav izteikti detalizēti, pasūtītājs un pretendents vienojas pirms līguma noslēgšanas, ņemot vērā PIL normas un pasūtītāja vajadzības. 

9.4. Pasūtītājs savā pircēja profilā Elektroniskajā iepirkumu sistēmā publicē noslēgto iepirkuma līgumu PIL noteiktajā apjomā.

9.5. Līguma projekts dots nolikuma 9. pielikumā.

10. IEPIRKUMA KOMISIJA, TĀS TIESĪBAS UN PIENĀKUMI

10.1. Komisija savas kompetences ietvaros pieņem lēmumus, kā arī veic citas darbības saskaņā ar nolikumu un PIL.
10.2. Komisijai ir šādas tiesības:
10.2.1. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.
10.2.2. jebkurā iepirkuma stadijā noraidīt pretendenta piedāvājumu un/vai izslēgt pretendentu no turpmākās dalības iepirkumā, ja konstatē pretendenta un/vai piedāvājuma neatbilstību kādai no nolikumā noteiktajām prasībām;
10.2.3. lai noskaidrotu, vai nav saņemts nepamatoti lēts piedāvājums, pieprasīt, lai pretendents iesniedz iepirkuma izpildei nepieciešamo aprakstu un īpašo, tikai šim pretendentam pieejamo tirgus apstākļu aprakstu, kas pamato cenas pazeminājumu;
10.2.4. pieprasīt, lai pretendents precizē un izskaidro informāciju par savu piedāvājumu, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai;
10.2.5. pieaicināt ekspertus piedāvājuma atbilstības pārbaudē un piedāvājuma vērtēšanā;
10.2.6. veikt citas darbības saskaņā ar nolikumu un PIL.
11. PRETENDENTU TIESĪBAS UN PIENĀKUMI

11.1. Piedalīšanās iepirkumā ir pretendenta brīvas gribas izpausme. Piedāvājuma iesniegšana apliecina Pretendenta piekrišanu nolikuma noteikumiem un tajos ietvertajām prasībām.

11.2. Pretendentam ir pienākums:

11.2.1. ievērot visas šajā nolikumā minētās prasības;

11.2.2. rakstveidā un norādītajā termiņā sniegt atbildes uz Komisijas pieprasījumiem. Šī noteikuma neievērošana bez attaisnojoša iemesla un Komisijas pieprasījumu neizpilde var būt par iemeslu, lai pretendenta piedāvājums tiktu noraidīts tālākai izskatīšanai un netiktu vērtēts.

11.2.3. līdz piedāvājumu iesniegšanas termiņa beigām regulāri iepazīties ar pasūtītāja ievietoto informāciju EIS Pircēja profilā https://www.eis.gov.lv e-konkursu apakšsistēmā publicētajai informācijai par iepirkumu;

11.2.4. saņemot uzaicinājumu slēgt iepirkuma līgumu, pasūtītāja uzaicinājumā norādītajā termiņā noslēgt iepirkuma līgumu.

11.3. Pretendentam ir tiesības:

11.3.1. līdz piedāvājumu iesniegšanas termiņa beigām grozīt vai jebkurā iepirkuma stadijā atsaukt iesniegto piedāvājumu, rakstiski par to paziņojot Komisijai;

11.3.2. savlaicīgi rakstveidā uzdot jautājumus Komisijai par nolikumu, iesniedzot pieprasījumu tā, lai Komisija varētu sniegt atbildi ne vēlāk kā četras darbadienas pirms piedāvājumu iesniegšanas termiņa beigām.

11.4. Pretendents ir atbildīgs par Komisijai sniegto ziņu patiesumu.

12. NOLIKUMAM IR ŠĀDI PIELIKUMI:
1.pielikums – Pieteikums dalībai konkursā
2.pielikums – Informācija par pretendenta apakšuzņēmējiem un/vai personu apvienības dalībniekiem
3.pielikums – Apakšuzņēmēja apliecinājums par gatavību iesaistīties līguma izpildē

4.pielikums – Personas, uz kuras iespējām pretendents balstās

5.pielikums – Personas, uz kuras iespējām pretendents balstās, apliecinājums
6.pielikums – Pretendenta veikto piegāžu saraksts
7.pielikums – Tehniskā specifikācija/tehniskais piedāvājums

8.pielikums – Finanšu piedāvājums

9.pielikums – Līguma projekts

